Document ID: 31999R1663

Komisijas Regula (EK) Nr. 1663/1999
(1999. gada 28. jūlijs),
ar ko groza Regulu (EK) Nr. 2629/97 attiecībā uz krotālijām liellopu identifikācijas un reģistrācijas sistēmas ietvaros
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1997. gada 21. aprīļa Regulu (EK) Nr. 820/97, ar ko izveido liellopu identifikācijas un reģistrācijas sistēmu un nosaka liellopu gaļas un liellopu gaļas produktu marķēšanu 1, un jo īpaši tās 10. panta a) punktu,
(1) tā kā Komisijas Regulā (EK) Nr. 2629/97 2, kurā jaunākie grozījumi izdarīti ar Regulu (EK) Nr. 331/1999 3, ir paredzēti sīki izstrādāti noteikumi attiecībā uz krotālijām, saimniecību reģistriem un pasēm liellopu identifikācijas un reģistrācijas sistēmas ietvaros;
(2) tā kā ir lietderīgi noteikt informāciju, kādai jābūt rezerves krotālijās, ko izmanto krotāliju nozaudēšanas gadījumā;
(3) tā kā Regula (EK) Nr. 2629/97 būtu atbilstīgi jāgroza;
(4) tā kā šajā regulā paredzētie pasākumi saskan ar Eiropas Lauksaimniecības virzības un garantiju fonda komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2629/97 1. pantam pievieno šādu 6. un 7. punktu:
"6. Rezerves krotālijās, ko izmanto krotāliju nozaudēšanas gadījumā, papildus tām ziņām, kas noteiktas 1. punktā, un atšķirīgi no tām var būt ietverta zīme, kurā romiešu cipariem norādīts rezerves krotālijas kārtas numurs. Šādā gadījumā 2. punktā noteiktais identifikācijas kods paliek nemainīgs.
7. Gadījumā, ja tiek nozaudēta krotālija, tad rezerves krotālijā, ko dalībvalsts izmanto dzīvniekiem, kas dzimuši kādā citā dalībvalstī, ir ietvertas vismaz tās pašas ziņas, kas noteiktas 2. punktā, kā arī kompetentās izdevējas iestādes kods vai logo."
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 28. jūlijā

Labels: 12
3
6